CRD คว้างานก่อสร้างใหม่ 3 โครงการ รับทรัพย์กว่า 280 ลบ.
CRD คว้างานก่อสร้างใหม่ 3 โครงการ รับทรัพย์กว่า 280 ลบ.
30 พ.ย. 2561

บริษัท เชียงใหม่ริมดอย จำกัด (มหาชน) หรือ CRD เปิดเผยว่า บริษัทได้รับงานก่อสร้างใหม่ จำนวน 3 โครงการ มีมูลค่าราคารวมภาษีมูลค่าเพิ่มทั้งหมด 280.77 ล้านบาท ได้แก่ 1.) โครงการก่อสร้างอาคารคอนกรีตเสริมเหล็ก 5 ชั้น 1 ชั้นใต้ดิน จำนวน 2 อาคารของโรงแรม รติลานนา (ส่วนขยาย) มูลค่าโครงการ 55.70 ล้านบาท
รวมทั้ง 2.) โครงการก่อสร้างงานระบบไฟฟ้าและสื่อสาร งานระบบสุขาภิบาล งานระบบปรับอากาศและระบายอากาศโรงเรียนนานาชาติเกรซ (วิทยาเขตใหม่) โรงเรียนนานาชาติเกรซ มูลค่าโครงการ 47 ล้านบาท และ 3.) โครงการก่อสร้างงานอาคารโรงแรม 4 ชั้น จำนวน 4 อาคาร 1 ชั้นใต้ดิน และสระว่ายน้ำของ Hotel Forte Co., Ltd. มูลค่าโครงการ 178.07 ล้านบาท